 জেলা মৎস্য কর্মকর্তার কার্যালয়

দিনাজপুর।
ক্ষুদ্র উদ্ভাবনী উদ্যোগ/ইনোভেশন আইডিয়া

শিরোনামঃ ওয়েবপোর্টালে মৎস্য হ্যাচারী মালিক ও মাছের পোনা উৎপাদনকারীদের তথ্য সরবরাহের মাধ্যমে মৎস্য বিষয়ক সেবা সহজীকরণ

১.পটভূমি 

বাংলাদেশের ক্রমবর্ধমান জনগোষ্ঠীর আমিষের চাহিদা পূরণ ও আর্থসামাজিক উন্নয়ন এবং গ্রামীণ বেকারত্ব নিরসনে মৎস্য খাতের অবদান অপরিসীম। গণপ্রজাতন্ত্রী বাংলাদেশ সরকারের মৎস্য ও প্রাণিসম্পদ মন্ত্রনালয়ের দিকনির্দেশনায় মৎস্য অধিদপ্তর বাংলাদেশ মাছের উৎপাদন বৃদ্ধির জন্য দায়িত্বপ্রাপ্ত প্রতিষ্ঠান। জনসংখ্যা বৃদ্ধির সাথে সাথে মাছের চাহিদাও প্রতিবছর বৃদ্ধি পায়। চাহিদার আলোকে মাছের উৎপাদন বৃদ্ধি চ্যালেঞ্জিং বিষয়। চ্যালেঞ্জ মোকাবেলায় বিভিন্ন প্রকল্প তৈরী ও কর্মসূচী প্রণয়ন করা হয়। বর্তমান সরকারের উন্নয়ন পরিকল্পনায় ”সরকারী সেবা সহজীকরণ এবং জনগণের দোরগোড়ায় পৌছানো” প্রধানতম এজেন্ডা। মাছচাষিরা মাছের উৎপাদন করেন এবং মৎস্য অধিদপ্তর বাংলাদেশ একাজে সহযোগিতার জন্য নানামূখী সেবা ও প্রযুক্তি সরবরাহ করে। বর্তমান ডিজিটাল প্রযুক্তি কাজে লাগিয়ে মাছের রেনু ও পোনা বিষয়ে তথ্য প্রাপ্তি মাছচাষিদের অধিকার বিবেচনায় মৎস্য অধিদপ্তর দিনাজপুর, জেলা মৎস্য কর্মকর্তার কার্যালয়, দিনাজপুর এর ওয়েবপোর্টালে মৎস্য  হ্যাচারী মালিক ও মাছের পোনা উৎপাদনকারীদের তথ্য সরবরাহের উদ্যোগটি আগ্রহী নাগরিকদের তথ্য প্রাপ্তিতে সহায়ক ভূমিকা পালন করে চলছে। 
২. উদ্যোগটি  গ্রহন পরবর্তী ফিডব্যাক
মাছ উৎপাদনের ক্ষেত্রে সবচেয়ে গুরুত্বপূর্ণ বিষয় হলো ভাল জাতের গুণগতমানসম্পন্ন পোনা মাছের সরবরাহ ও উৎপাদিত নিরাপদ মাছের প্রাপ্তি। বিদ্যমান ব্যবস্থায় গুনগতমানসম্পন্ন রেনু বা পোনা মাছের উৎস জানতে হলে মাছ চাষি বা পোনা ব্যবসায়ীদের সরাসরি মৎস্য দপ্তরে যেতে হয় এবং কর্মকর্তা ও কর্মচারীদের সাথে সাক্ষাতের মাধ্যমে তথ্য পাওয়ার সুযোগ থাকলেও অনেক সময় দাপ্তরিক নম্বরসমূহ মাছ চাষি ওপোনা ব্যবসায়ীদের কাছে না থাকা, প্রয়োজনের সময় মোবাইল ব্যালেন্স না থাকা এবং অন্যান্য জটিলতার কারেণে তা যথাসময়ে পাওয়া সম্ভব হয় না। অনেক সময় সরকারি-বেসরকারি পর্যায়ে বিভিন্ন সংস্থা, প্রতিষ্ঠান, কলেজ, বিশ্ববিদ্যালয় কর্তৃক গবেষণাধর্মী কর্মকান্ড পরিচালনার ক্ষেত্রে গুনগতমানসম্পন্ন রেনু ও পোনা মাছ  উৎপাদনকারীর তথ্য প্রয়োজন হয়।

এছাড়া অ্যাপস, সামাজিক যোগাযোগ মাধ্যমসহ অন্যান্য ভার্চুয়াল মাধ্যমভিত্তিক বাজার ব্যবস্থাপনার ক্ষেত্রে গুনগতমানসম্পন্ন রেনু ও পোনা মাছ  উৎপাদনকারীর তথ্য বর্তমান সময়ে একান্ত প্রয়োজন। উল্লিখিত বিষয়সমূহকে লক্ষ্য করে মৎস্য উৎপাদন, বিপণন, গবেষণা ও অন্যান্য সংশ্ষ্টি কার্যক্রম আরও গতিশীল করেছে জেলা মৎস্য কর্মকর্তার কার্যালয়, দিনাজপুর কর্তৃক ওয়েবপোর্টালে হ্যাচারী মালিক ও নার্সারারদের তথ্য সরবরাহের মাধ্যমে মৎস্য সেবা সহজীকরণের  উদ্যোগ। 
৩. বাস্তবায়ন প্রক্রিয়া

নির্ধারিত ফর্মে উপজেলা মৎস্য দপ্তরের সিনিয়র ও উপজেলা মৎস্য কর্মকর্তাদের নেতৃত্বে দপ্তরের ক্ষেত্র সহকারীগণ ও ইউনিয়নে নিয়োজিত লিফদের মাধ্যমে উপজেলার সকল হ্যাচারী ও নার্সারারদের তথ্য সংগ্রহ করা হয়েছে। জেলা মৎস্য দপ্তরে উপজেলা হতে তথ্য  প্রেরণের পর জেলা মৎস্য দপ্তর কর্তৃক তথ্য যাচাই বাছাই করা হয়েছে। 
৪. লগ ফ্রেইম (Log Frame)

	ক্রঃ নং
	কার্যক্রম
	সময়কাল

	
	
	সেপ্টে
	অক্টো
	নভে
	ডিসে
	জানু
	ফেব্রু

	১.
	মাঠ পর্যায়ে তথ্য সংগ্রহ
	
	
	
	
	
	

	২.
	তথ্য যাচাইকরণ
	
	
	
	
	
	

	৩.
	জেলা মৎস্য দপ্তরে তথ্য প্রেরণ
	
	
	
	
	
	

	৪.
	জেলা মৎস্য দপ্তর কর্তৃক যাচাইকরণ
	
	
	
	
	
	

	৫.
	জেলা দপ্তরের তথ্য ওয়েবপোর্টালে আপলোডকরণ
	
	
	
	
	
	


৫. প্রত্যাশিত ফলাফল
· অফিসে যাতায়াতের জন্য সময় অপচয় হচ্ছে না ।
· আগ্রহী নাগরিকগণের অতিরিক্ত অর্থ ব্যয় হচ্ছে না ।
· যথাযথ সময়ে রেনু ও পোনার প্রাপ্যতা নিশ্চিতকরণে সহায়ক ভূমিকা পালন করে চলেছে।
· তাৎক্ষনিকভাবে  ওয়েবপোর্টালে যে কোন স্থান থেকে হ্যাচারী মালিকদের নাম ও পোনা উৎপাদনকারীর তথ্য সংগ্রহ করা যাচ্ছে।
· গবেষণাধর্মী কার্যক্রমে সহায়ক ভূমিকা পালন করে চলছে।
· ভার্চুয়াল বাজার ব্যবস্থাপনায়  হ্যাচারী ও নার্সারারদের তথ্য ওয়েবপোর্টালে অন্যতম তথ্য ভান্ডার হিসেবে কাজ করছে।
